सामग्री: हरिमंदिर साहिब सिख समुदाय का सबसे पावन स्थल है. सिख गुरुओं ने अमृतसर शहर को इसी स्थल के चारों ओर बनवाया था.

स्वर्ण मंदिर परिसर से चरमपंथियों को निकालने के लिए भारतीय सेना ने चार जून को कार्रवाई शुरू की और ये तीन दिन तक चलती रही. यह वह स्थल है जहाँ सुबह से आधी रात तक गुरुबानी का कीर्तन होता है और हज़ारों लोग माथा टेकने आते हैं.

उस जून की दोपहर वहाँ का दृश्य दिल कंपा देने वाला था. बाहर से देखने से ऐसा प्रतीत होता था जैसे पूरा परिसर दूसरे विश्व युद्ध की गवाही दे रहा हो. अंदर चारों ओर सैनिक तैनात थे. सेना के अधिकारी पत्रकारों को इस कार्रवाई की जानकारी दे रहे थे.

दरबार साहिब

दरबार साहिब की पहली मंज़िल पर पावन गुरु ग्रंथ साहिब की हस्तलिखित बीड़ का प्रकाश होता है. जब हम वहां पहुँचे तो वहां पर सब कुछ अस्त-व्यस्त था. बीड़ के एक हिस्से पर खून से सनी चादर पड़ी हुई थी.

जब मैं बीड़ को ठीक ढंग से रखने के लिए बैठा तो बहुत अजीब अहसास हुआ. लगा कि आने वाले दिनों में हालात और भी बिगड़ेंगे. दरबार साहिब इतिहास में पहले भी दो बार ध्वस्त किया जा चुका था, लेकिन दोनों बार ही आक्रमण विदेशियों ने किया था.

सिखों के छठे गुरु - गुरु हरगोबिंद ने अकाल तख़्त की स्थापना राजनीतिक नज़रिए से दिल्ली के मुग़ल शासकों को टक्कर देने के लिए की थी. अकाल तख़्त सिखों की सर्वोच्च राजनीतिक और धार्मिक मामलों की संस्था है.

अकाल तख़्त की इमारत जल चुकी थी और वहाँ से लाशों की बदबू आ रही थी.

देश में उस समय काँग्रेस का शासन था. सिख समुदाय का प्रतिनिधित्व करने वाले दलों के लिए काँग्रेस आज भी प्रमुख प्रतिद्वंद्वी है.

शिरोमणि अकाली दल की लगातार यह माँग रही है कि सिखों के काँग्रेस के साथ संबंध तभी ठीक हो सकते हैं जब वह इस कार्रवाई के लिए सिखों से स्पष्ट क्षमायाचना करे.

काँग्रेस से नाराज़गी

1984 के बाद पंजाब की राजनीति, विशेष तौर पर विधानसभा और संसदीय चुनावों में ऑपरेशन ब्लू स्टार का साया नज़र आता है. इस घटना के बाद तत्कालीन प्रधानमंत्री इंदिरा गांधी की हत्या हो गई. उनके बेटे राजीव गाँधी ने सिखों की भावनाओं को भाँपते हुए शिरोमणि अकाली दल से बातचीत शुरू की और जुलाई 1985 में हरचंद सिहं लोंगोवाल के साथ ऐतिहासिक समझौते पर हस्ताक्षर किए.

आज़ाद भारत में पंजाब के बँटवारे के बाद भी अकाली दल को इतना भारी बहुमत नहीं मिला था.

लेकिन ज़्यादा महत्वपूर्ण बात शायद यह थी...\nपिछली सामग्री को संक्षेप में निम्नानुसार किया जा सकता है:
जून 1984 की एक तपती दोपहर. जब चंडीगढ़ से पत्रकारों का एक दल दरबार साहिब यानी हरिमंदिर साहिब पहुँचा तो वहाँ एक अजीब ख़ामोशी थी.